หุ้นไทย4ก.ค.ปิดบวก48.80จุด
หุ้นไทยแรงรับรัฐบาลใหม่ปิด1,090.28+48.80จุดมูลค่าการซื้อขาย63,110.36ล้านบาท&nbsp;
4 ก.ค. 2554

หุ้นไทยแรงรับรัฐบาลใหม่ปิด1,090.28+48.80จุดมูลค่าการซื้อขาย63,110.36ล้านบาท 
ในวันทำการแรกหลังการเลือกตั้งที่พรรคเพื่อไทยประกาศชัยชนะ พร้อม 5 พรรคการเมืองจับมือ จัดตั้งรัฐบาลใหม่ ดัชนีตลาดหลักทรัพย์แห่งประเทศไทย วิ่งแรงเหนือความคาดหมาย ปิดตลาดวันที่ 4 ก.ค. ที่ 1,090.28 จุด เพิ่มขึ้น 48.80 จุด หรือ 4.69% มูลค่าการซื้อขายหนาแน่น 63,110.36 ล้านบาท
นายชัย จิรเสวีนุประพันธ์ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า เป็นทั้งปัจจัยบวกในประเทศและต่างประเทศ โดยในประเทศเป็นเรื่องของการเมืองที่มีความชัดเจนในการจัดตั้งรัฐบาล ขณะที่ปัจจัยต่างประเทศเอื้ออำนวยด้วยเช่นกัน โดยดัชนีหุ้นในภูมิภาคปรับเพิ่มขึ้นประมาณ 1%  
"นอกจากนี้ ส่วนหนึ่งเป็นส่วนของการซื้อกลับเพื่อปิดสถานะชอร์ตเซลของนักลงทุนต่างชาติ" นายชัย กล่าว
มูลค่าซื้อขาย 5 อันดับหลักทรัพย์ 
PTT ปิด 351.00 บาท +16.00 บาท หรือ 4.78%BBL ปิด 166.50 บาท +8.50  บาท หรือ  5.38%  KBANK ปิด 132.00 บาท +9.00  บาท หรือ 7.32%SCB ปิด 120.00 บาท +9.00  บาท หรือ 8.11%ITD ปิด 4.60 บาท +1.06  บาท หรือ 29.94%